### Beslutningstema

I denne sag træffes beslutning om frigivelse af midler til opgradering af legeplads.

### Historik

Der er i forbindelse med budgetforhandlingerne 2025 afsat en Benedikte Svendsen på 1,0 mio. kr.

### Sagsfremstilling

Forvaltningen har arbejdet på to placeringer. Udbygning af legeplads i [adresse] plantage henholdsvis Anlægget, begge i Tønder.

1. [adresse],

   Her ligger en legeplads lidt tilbagetrukket fra [adresse], omsluttet af store træer og forbundet med den nord- og østlige del af Tønder via stisystemet igennem skoven. På vestsiden af [adresse] findes gode parkeringsmuligheder. Legepladsen benyttes i hverdagen bl.a. af dagplejere fra området. Legepladsen fremstår i det samlede udtryk, som forholdsvis slidt og vil generelt have godt af en opdatering.

   Ved en udskiftning af legepladsens redskaber vil der være fokus på, at der i området er børn i en bred aldersgruppe, så pladsen skal favne så bredt som muligt. Hertil bord/bænkesæt til forældre osv., ikke mindst for de, der kunne tænke sig at kombinerer et besøg på legepladsen med en picnic. Materialer og farver vælges så redskaber falder i med skoven, samtidigt med at være så driftsvenlige og holdbare som muligt. Faldunderlag vil bestå af sand, da dette er det bedste valg til et område med mange træer og skygge. Det eksisterende faldunderlag vil blive genanvendt i det omfang det er muligt. Eksisterende redskaber vil blive nedtaget og genanvendt senere andetsteds, så vidt de er tjenlige til dette.
2. Anlægget,

   I den vestlige del af [adresse], tæt op af [adresse], ligger Anlægget i et lavtliggende område med træer og sø. I den nordlige del af Anlægget ligger en legeplads med redskaber fra omkring 2010. Legepladsen er udfordret af højt grundvand, hvilket ses ved, at de redskaber der er mest brugt, ofte står delvist i vand. Der er parkeringsmuligheder vest for Anlægget, ved [adresse]).

   Legepladsen benyttes af en bred aldersgruppe af børn, som kommer fra skole og til/fra [adresse], formodentlig med et lille overtal af de lidt større børn. Legepladsen fremstår i sit samlede udtryk, lettere slidt og vil have godt af en opdatering. Det forventes, at der kommer flere besøgende til området, i forbindelse med [adresse] renovering af det lille ”toilethus” i Anlægget, ikke mindst dagplejere som vil kunne bruge området som mødested. Der vil være fokus på en legeplads, der kan favne en bred aldersgruppe. Materialer og farver vælges så redskaber falder i med området, samtidigt med at være så drifts venlige og holdbare som muligt.

   Der skal ses på en løsning af udfordringer med vand, alternativt flytning til et lidt højere areal. Hertil skal af puljen, afsættes de nødvendige midler.

### Økonomi

Der er i budget 2025 afsat 1,0 mio. kr. på Anlæg nr. 1037, Benedikte Svendsen, til forbedring af tilbud om legepladser i Tønder. Heraf er 5% frigivet.

### Indstilling Direktøren for Teknik/Miljø, Service og Beskæftigelse indstiller,

at udvalget peger på hvilken af de to projekter, der skal arbejdes videre med

at der af Legepladspuljen gives en anlægsbevilling på 1,0 mio. kr., og

at rådighedsbeløb på 0,950 mio.kr. frigives, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget den 27. februar 2025, pkt. 5:**

Projekt 2 "Anlægget" anbefales.

**Beslutning fra Økonomiudvalget, den 19. marts 2025, pkt. 21:**

Indstillingen anbefales.

Dennis Jørgensen deltog ikke i mødet.

### Beslutning

Indstillingen godkendt.